**Emneknaggaktivisme** (*engelsk: hashtag activism*) henspiller på Twitters bruk av emneknagger for aktivisme på internett, og består i støtte til en sak ved blant annet å like og dele på sosiale medier som Facebook og Twitter. Målet med emneknaggaktivisme er å dele visse saker med venner og følgere, i håp om at de også vil dele informasjonen. Dette fører til en utbredt diskusjon og åpner opp for at endringer kan skje. Emneknagger har også blitt brukt til å debattere og gjøre folk oppmerksomme på sosiale og politiske problemstillinger. De kan ses på som en måte å hjelpe eller starte en revolusjon ved å øke antall støttespillere fra hele verden som ikke har hørt om saken. Det lar folk diskutere og kommentere rundt en emneknagg. Emneknaggaktivisme åpner opp for å utvide kommunikasjonen og gjøre det demokratisk hvor alle har en måte å uttrykke sine meninger. Noen eksempler er #MeToo og #FakeNews.

Emneknaggaktivisme har mottatt kritikk fra både kritikere og støttespillere. Noen støttespillere argumenterer for at det er en god idé å bruke aktivisme på sosiale medier fordi det åpner opp for kontakt med mennesker fra hele verden på kort tid. Kritikerne stiller derimot spørsmål om denne formen for aktivisme fører til reell endring, ettersom brukerene indikerer at de bryr seg, i stedet for å gjøre konkrete tiltak for å utgjøre en forskjell.

Historie
--------

Emneknagger ble foreslått av Chris Messina, tidligere utvikler for Google, i 2007. Han ønsket å skape en plattform hvor folk kunne ha organiserte samtaler. Plattformen skulle være lett tilgjengelig på telefonen og enkel å bruke. Målet hans var å ha en åpen kode hvor folk ble oppmuntret til å uttrykke sine meninger fritt om hva de tenkte om emnet. Hans visjon kan nå ses gjennom bruken av emneknaggaktivisme.

Den eldste kjente omtalen av begrepet er fra *The Guardian* i 2011, der det ble nevnt i sammenheng for å beskrive Occupy Wall Street-protester. Emneknaggen ble brukt for å koordinere samtaler på nett, finne støttespillere, samt å arrangere spontane protester. Siden den gang har begrepet blitt brukt til å referere til bruken av emneknagger på sosiale medieplattformer, som Twitter, Facebook, Instagram og Tumblr. Et skifte har skjedd blant aktivistene for å delta i interaktiv kommunikasjon på internett.

Referanser
----------

1. ↑  «George Will: Hashtag Activism "Not Intended To Have Any Effect On The Real World"». Real Clear Politics. Besøkt 12. mai 2014.
2. ↑  Carr, David (25. mars 2012). «Hashtag Activism, and Its Limits». *The New York Times*. NYtimes. Besøkt 12. mai 2014.
3. ↑  «#BringBackOurGirls: Why hashtag activism has its critics». Mediaite. Besøkt 12. mai 2014.
4. ↑  Taibi, Catherine (11. mai 2014). «Fox News Panel Slams #BringBackOurGirls Hashtag Activism». *Huffington Post*. Besøkt 12. mai 2014.
5. ↑  «Why Social Media Activism Is Not A Cop-Out». *The Odyssey Online* **(engelsk)**. 17. februar 2016. Besøkt 28. november 2017.
6. 1 2  Hahn, Allison. «Hashtag Activism». Salem Press Encyclopedia.
7. 1 2  Moscato, Derek. «Media portrayals of hashtag activism: a framing analysis of Canada's #Idlenomore movement». Media and Communication.
8. ↑  Khan-Ibarra, Sabina (13. november 2014). «The Case For Social Media and Hashtag Activism». *Huffington Post* **(engelsk)**. Besøkt 9. november 2017.
9. ↑  Dewey, Caitlin (8. mai 2014). «#Bringbackourgirls, #Kony2012, and the complete, divisive history of 'hashtag activism'». Besøkt 9. november 2017.
10. 1 2  Couts, Andrew (18. januar 2015). «The new era of hashtag activism - The Kernel». *The Kernel*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. november 2019.  «Arkivert kopi». Arkivert fra originalen 25. februar 2015. Besøkt 19. november 2019.
11. ↑  Augenbraun, Eric (29. september 2011). «Occupy Wall Street and the limits of spontaneous street protest». *theguardian*. Besøkt 12. mai 2014.
12. ↑  Yaverbaum, Eric (9. desember 2015). «#HashtagActivism -- Turning Whispers Into Shouts and Fighting Stigma With Story». *Huffington Post* **(engelsk)**. Besøkt 28. november 2017.